OpenLLM-France/wikimedia huggingface dataset:
# Phoxinus tchangi

Phoxinus tchangi és una espècie de peix cipriniforme de la família dels ciprínids que es troba a la Xina.

## Referències

* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Petrell cabussador del Perú

El petrell cabussador del Perú (Pelecanoides garnotii) és un ocell marí de la família dels pelecanòidids (Pelecanòididae) d'hàbits pelàgics, que cria en caus a illes properes a la costa sud-americana del Pacífic, des del Perú cap al sud fins al centre de Xile. Es dispersa pel Pacífic, cap al sud fins a l'Illa Gran de Chiloé.
# Pierre Danican Philidor

Pierre Danican Philidor (22 d'agost de 1681, París - 1 de setembre de 1731, Versalles) fou un compositor i músic francès de l'època de Lluís XIV.

## Biografia

« Jo diria sobre Pierre Danican Philidor, que acabo d'esmentar, que és el primer amb un dels Desjardins, tots dos oboistes de la primera companyia dels Mosqueters del Rei, que Lully va fer entrar dins l'Orquestra d'Òpera, i que n'estava tan feliç que els emprava en alguns dels seus motets, sobretot en el seu Te Deum, on hi va incloure les Trompetes i les Timbales [...] » diu Titon du Tillet dins el seu Parnasse François.
Fill de Jacques Danican Philidor (dit le cadet) i nebot d'André Danican Philidor I, fou, des de 1697, oboista i violinista de la Grande Écurie del rei, de la Chapelle el 1704 i formà part dels violinistes del Gabinet reial quatre anys més tard. Sembla que vivia a París, al carrer de Betisy. El 1716, rebé l'encàrrec de tocar la viola a la Cambra del rei. Sembla que hauria compost una pastoral en els seus anys de joventut, tot i que no va deixar empremta. És més conegut per les seves Six Suites à deux (Sis Suites per a dues) flautes travesseres.
Els trios de 1717, dedicats al bisbe de Rennes, Gran Mestre de la Capella del Rei, es troben entre els seus millors èxits. Des de les de Mademoiselle de La Guerre, que va tenir el privilegi de plaure Lluís XIV, aquesta forma havia estat considerada pel monarca com la representació perfecta del seu gust més pur per les arts. Marin Marais, d'altra banda, va presentar les seves pròpies suites el 1692 seguides de prop pels tres llibres de La Barre (respectivament, el 1694, 1700 i 1707) i la de Hotteterre le Romain el 1712.

## Principals obres

* 1702 : L'Eglogue de Marly, pastoral representada davant Monsenyor, i després davant de Lluís XIV.
* 1717 : Suits per oboè i baix continu.
* 1717 : 3 Suits per dues flautes travesseres soles amb tres altres suits per oboès, flautes, i violins.
* 1717 : Trio, primera obra, contenint sis suits.
* 1718 : Primera suit per dues flautes travesseres soles i una altra per oboè, flautes i violins, amb una reducció de La Chasse.
* 1718 : 2 suits per dues flautes travesseres.

## Vegeu també

* Dinastia dels Philidor

## Enllaços externs

* Sénéchaud, Dany. «Le nom de Philidor aujourd'hui» (en francès). Le Magazine. ResMusica.com, 19-11-2006. Arxivat de l'original el 10 de març 2007. [Consulta: 3 novembre 2010].
# Phyllomys brasiliensis

Phyllomys brasiliensis és una espècie de mamífer rosegador de la família de les rates espinoses. És endèmica de l'estat de Minas Gerais (Brasil), on ocupa un àmbit de distribució de menys de 5.000 km². No se sap gaire cosa sobre el seu hàbitat i la seva història natural, tot i que se'n trobà un exemplar dins d'una cova. Està amenaçada per la fragmentació i la destrucció del seu entorn natural.

## Referències

* ↑ Leite, Y.; Patterson, B. Phyllomys brasiliensis. UICN 2008. Llista Vermella d'espècies amenaçades de la UICN, edició 2008, consultada el 10 març 2015.
# Phrynomedusa bokermanni

Phrynomedusa bokermanni és una espècie de granota que viu al Brasil.

## Referències

* Gonçalves da Cruz, C.A. & Caramaschi, U. 2004. Phrynomedusa bokermanni. Llista Vermella d'Espècies Amenaçades de la UICN 2006. Consulta: 10 de gener de 2008.
# Phrynomedusa appendiculata

Phrynomedusa appendiculata és una espècie de granota que viu al Brasil.

## Referències

* Garcia, P., Segalla, M.V. &Silvano, D. 2004. Phrynomedusa appendiculata. Llista Vermella d'Espècies Amenaçades de la UICN 2006. Consulta: 10 de gener de 2008.
# Pintura a l'agulla

La pintura a l'agulla (Acupictus) és com s'anomena al brodat realitzat a partir de l'edat mitjana en punt de cordonet, per omplir o resseguir la silueta dels dibuixos d'un brodat fins a cobrir completament el teixit-base amb el que quedava l'efecte com si fos un tapís, es coneix també pel nom de "punt de figura" i es realitzava amb fils de llana o seda sobre teixit normalment de lli.
Uns exemples del tipus d'aquest brodat a l'època romànica del segle xi són el Tapís de la Creació de la Catedral de Girona, i el Tapís de Bayeux (França). Un altre exemple d'aquest tipus de brodat és el Penó de Sant Ot, procedent de la Catedral de la Seu d'Urgell i guardat al Museu Tèxtil i d'Indumentària de Barcelona, corresponent a la segona meitat del segle xii.
Als segles XIV i xv es van afegir fils d'or als de seda. Aquesta tècnica es va continuar anomenant "pintura a l'agulla", "punt de figura" o "de borgonya".

## Referències

* Yarza Luaces, Joaquín,(2007) Tapís o brodat de la Creació de la Catedral de Girona, Barcelona, Edicions 62.Nota de premsa
* Bracons Clapés, Josep. Art de Catalunya. Arts decoratives, industrials i aplicades. Barcelona, Edicions L'Isard, 2000. ISBN 84-89931-17-8.
* Martín i Ros, M. Rosa, (1992) Cataluña Medieval, Pendón de San Odón, Generalitat de Catalunya, ISBN 84-393-2058-2
# Platja de Compostela

La platja de Compostela, també anomenada praia da Cuncha, és una platja de la ria d'Arousa situada al municipi de Vilagarcía de Arousa, entre el nucli urbà i el llogaret d'O Carril. Durant un temps va tenir bandera vermella a causa de la contaminació del port.
Té una longitud de més de 2 km, amb un passeig marítim a la seva vora. Està urbanitzada, amb edificis de fins a 10 pisos a peu de platja, a l'avinguda de Rosalía de Castro.

## Referències

* ↑ La contaminació obliga a issar la bandera vermella a Compostela

## Enllaços externs

* Informació a la web de Turisme de Galícia (gallec)
# Platja de la Mar Bella

La platja de la Mar Bella és una platja situada a Barcelona al districte de Sant Martí. Fou creada arran de la remodelació urbanística que es dugué a terme arran dels Jocs Olímpics de Barcelona 1992.
Limita pel seu extrem nord-est amb l'espigó de Bac de Roda, que la separa de la platja de la Nova Mar Bella, i pel seu extrem sud-oest amb l'espigó del Ferrocarril, que la separa de la platja del Bogatell. Té una longitud de 515 m i una amplada mitjana de 43 m, de sorra de gra mig i un pendent d'entrada a l'aigua fort.
L'Agència Catalana de l'Aigua efectua un control quinzenal de la qualitat de l'aigua, durant la temporada de bany, amb el resultat d'excel·lent. Està guardonada amb la Bandera Blava, que reconeix internacionalment la qualitat de l'aigua i serveis.
Aquesta platja disposa d'un espai dedicat a platja nudista. Igualment, disposa d'un espai de bar-discoteca nocturna durant el període estival orientada al públic homosexual on les nits d'estiu se celebren diverses festes. Durant el dia, aquest bar fa la funció que especifica. La part frontal del bar està orientada pel banyista gai.
Actualment compta amb les distincions de bandera blava i "ecoplayas" com a reconeixement a la seva qualitat i serveis.

## Referències

* 1 2 «Platja de la Mar Bella». Ajuntament de Barcelona. [Consulta: 28 octubre 2018].
* 1 2 «Platja de la Mar Bella». Agència Catalana de l'Aigua.
* ↑ «96 platges i 24 ports, guardonats amb la Bandera Blava 2023». Generalitat de Catalunya, 04-05-2023.
# Pierre Jodet

Pierre Jodet (Vendœuvres, Indre, 8 d'abril de 1921 - Le Blanc, Indre, 9 de gener de 2016) va ser un ciclista francès, professional entre 1944 i 1958. Combinà el ciclisme en ruta amb el ciclocròs, però va ser en aquesta segona especialitat en la qual aconseguí els principals èxits esportius. Destaquen una segona posició al Campionat del món de 1954 i dues terceres posicions, el 1950 i 1951. Des de la dècada de 1980 es disputa una cursa cicloturista a Vendœuvres en honor seu, la « Pierre-Jodet ».

## Palmarès en ciclocròs

* 1950
** Campió de França de ciclocròs
** Medalla de bronze al Campionat del món de ciclocròs
* 1951
** Medalla de bronze al Campionat del món de ciclocròs
* 1954
** Medalla de plata al Campionat del món de ciclocròs

## Palmarès en ruta

* 1943
** 2n a la París-Évreux
** 2n al Circuit des Aiglons
* 1946
** 2n a l'Angers-Laval-Angers

## Referències

* ↑ Pierre Jodet est décédé a memoire-du-cyclisme.eu.
* ↑ «La Pierre-Jodet dans les temps». [Consulta: 27 març 2013].

## Enllaços externs

* Fitxa a sitiodeciclismo.net
* La « Pierre-Jodet » (francès)
# Pinhook

Pinhook és una població dels Estats Units a l'estat de Missouri. Segons el cens del 2000 tenia 48 habitants.

## Demografia

Segons el cens del 2000, Pinhook tenia 48 habitants, 20 habitatges, i 15 famílies. La densitat de població era de 132,4 habitants per km².
Dels 20 habitatges en un 35% hi vivien nens de menys de 18 anys, en un 40% hi vivien parelles casades, en un 35% dones solteres, i en un 25% no eren unitats familiars. En el 25% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,87.
Per edats la població es repartia de la següent manera: un 29,2% tenia menys de 18 anys, un 6,3% entre 18 i 24, un 29,2% entre 25 i 44, un 18,8% de 45 a 60 i un 16,7% 65 anys o més.
L'edat mediana era de 38 anys. Per cada 100 dones de 18 o més anys hi havia 70 homes.
La renda mediana per habitatge era de 15.417 $ i la renda mediana per família de 16.250 $. Els homes tenien una renda mediana de 23.750 $ mentre que les dones 16.250 $. La renda per capita de la població era de 10.114 $. Entorn del 47,1% de les famílies i el 55,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pinhook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Pinhook». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Playlife

Playlife és el nom dels motors no oficials de Renault després de la seva retirada oficial de la Fórmula 1 en finalitzar la temporada 1997.
L'equip Williams el va utilitzar sota la denominació Mecachrome.

## Història

Playlife va debutar al GP d'Austràlia, prova inicial de la temporada 1998 amb els pilots Alexander Wurz i Giancarlo Fisichella.
Fou utilitzat sota aquesta denominació per l'escuderia Benetton a les temporades 1998, 1999 i temporada 2000.
La temporada següent (1999) el motor era bàsicament una modificació del que havien utilitzat Williams la temporada anterior.
El mateix motor amb encara més reformes va ser anomenat Supertec i va ser utilitzat a la temporada 1999 per Williams i British American Racing.
Posteriorment aquests motors van ser emprats per l'escuderia Arrows a la temporada 2000 a la que van aconseguir la setena posició al mundial de constructors.

## A la F1

* Debut: Gran Premi d'Austràlia del 1998
* Curses disputades: 49
* Victòries: 0
* Pole positions: 1 (Gran Premi d'Austràlia del 1998)
* Voltes Ràpides: 0
* Podis: 6
* Punts aconseguits al Camp. Mundial: 69
* Ultima cursa disputada: Gran Premi de Malàisia del 2000

## Referències

* ↑ Info a Grandprix
* 1 2 3 Estadístiques de la F1
# Pneumocystis jirovecii

Pneumocystis jiroveci és un fong que parasita l'arbre respiratori del ser humà i produeix una infecció que es manifesta en molts pacients que han sofert d'immunosupressió. És una infecció comuna entre els afectats per la síndrome d'immunodeficiència adquirida (SIDA). Avui en dia, entre els pacients infectats pel virus de la sida la infecció per P. jiroveci és menys freqüent a Europa i Nord-amèrica pel desenvolupament dels fàrmacs antiretrovirals, que permet pautes de tractament que controlen la multiplicació vírica.
En un principi es va pensar que aquest germen era un protist. No se'l classificà com a fong fins que el desenvolupament de les tècniques moleculars d'anàlisi filogenètica permeteren identificar-ne l'ADN com a pertanyent a un fong ascomicet. Aquest fong es desenvolupa en el teixit parenquimàtic dels pulmons sense produir símptomes, però és capaç de produir una infecció quan hi ha un defecte de les defenses immunològiques. Causes que alteren les defenses immunitàries fins a un grau incapaç d'erradicar el P. jiroveci són la SIDA i l'administració de fàrmacs anti-tumorals. El quadre patològic que produeix no és molt específic, però presenta símptomes clínics de pneumònia, tos sense expectoració, disnea, febre, perduda de pes, tremolors, expectoració amb sang (rara)i infiltració bilateral en la radiografia de tòrax. En l'examen físic els símptomes no són molt específics, però es troba: increment en el ritme respiratori i cardíac. El diagnòstic es realitza amb la visualització de P. jiroveci mitjançant tintures en mostres de secrecions bronquials obtingudes mitjançant Rentat Bronco Alveolar (LBA, BAL en anglès). A vegades s'observa el germen en mostres d'esput, però aquest tipus de mostra té una sensibilitat molt baixa. Les tintures emprades per a visualitzar al germen són molt diverses: tintura de Giemsa, blau de metilè, tintura de Gomori, tintura d'immunofluorescència directa.
El tractament de la infecció es realitza amb trimetoprim-sulfametoxazol (co-trimoxazol). En cas de fracàs terapèutic, el tractament alternatiu d'elecció és l'ús de pentamidina o atovaquone.

## Nomenclatura

El nom P. jiroveci, per a distingir l'organisme trobat en humans d'altres variants de Pneumocystis, va anar inicialment proposat en 1976 en honor del bacteriòleg txec Otto Jirovec, que va ser el qual originalment va descriure la pneumònia per Pneumocystis en humans en 1952. Posteriorment l'anàlisi d'ADN va demostrar diferències significatives en la variant humana, la proposta del canvi de nom va ser realitzada en 1999; P. carinii descriu l'espècie trobada en rates.
# Podarcis lilfordi fenni

Podarcis lilfordi fenni és una subespècie de la sargantana gimnèsia que habita l'illa des Porros, a l'extrem Nord de Menorca. Les seves dimensions són més reduïdes que en altres subespècies. Presenta el dors de color verd, amb taques negres o blaves. El cap, els costats i les extremitats són de color marró, mentre que la cua presenta una tonalitat més clara. El ventre és de color roig, amb taques laterals violeta. El nombre d'escates és elevat.
Aquesta supespècie assoleix densitats de població molt elevades al seu illot d'origen: fins a 12.000 exemplars per hectàrea. Es tracta de al densitat més elevada documentada en rèptils en tot el món. Presenten una dieta omnívora, alimentant-se de petits invertebrats i matèria vegetal. El pol·len i el nèctar del fonoll marí constitueixen una part important de la seva dieta durant l'època de floració d'aquesta planta. Els seus depredadors més importants són el xoriguer comú i el gavià de potes grogues.

## Referències

* 1 2 Mayol Serra, J. (2003) Rèptils i amfibis de les Balears. Segona Edició Revisada. Editorial Moll. Palma.
# Policia Canària

El Cos General de la Policia Canària (CGPC; Cuerpo General de la Policía Canaria, en castellà), més conegut com a Policia Canària o popularment Guanchancha, és la policia de Canàries. Va ser creat en 2010 sent el president de Canàries Paulino Rivero.
Cent agents —92 homes i 8 dones—, van integrar la primera promoció de la Policia Canària en un acte de presentació celebrat el 30 de juny de 2010 en l'Acadèmia Canària de Seguretat de Santa Cruz de Tenerife; el president va manifestar que aquest només era el primer pas d'un desplegament que haurà d'arribar als 1.700 agents en diverses fases.
La seva primera missió es va produir amb motiu de la celebració de la Baixada de la Verge de les Neus, a l'illa de la Palma.

## Competències

D'acord amb la Llei del Cos General de la Policia Canària, aprovada el 28 de maig de 2008 pel Parlament de Canàries, entre les funcions d'aquest cos policial s'inclou la vigilància i protecció de persones, òrgans i edificis, establiments i dependències de les institucions públiques canàries i dels seus ens instrumentals, i vetllar pel compliment de les disposicions i ordres singulars dictades pels òrgans de la comunitat, entre d'altres.

## Referències

* ↑ abc.es. «La Policia Foral exporta el seu model a Canàries» (en castellà). [Consulta: 5 juliol 2010].

## Enllaços externs

* Pàgina web oficial de la Policia Canària Arxivat 2014-12-15 a Wayback Machine.
# Portada/article novembre 7
## Ferrara

Ferrara és un municipi italià situat a la província de Ferrara, dins la regió d'Emília-Romanya. L'any 2013 tenia 130.837 habitants.
Situada sobre el Po de Volano, la ciutat té una estructura urbanística que es remunta al segle xiv, quan era governada per la família dels Este. Ferrara és un dels quatre caps de província italians (amb Bergamo, Lucca i Grosseto) que té el seu centre històric totalment envoltat d'una muralla que ha mantingut gairebé intacta al llarg dels segles. El disseny realitzat per Biagio Rossetti la va convertir en la primera ciutat moderna d'Europa, de la qual cosa deriva en gran part el seu reconeixement com a Patrimoni Mundial de la Humanitat del Centre històric del 1995, ampliat el 1999 al Delta del Po.
# Polevskoi

Polevskoi (en rus: Полевской) és una ciutat de l'óblast de Sverdlovsk, a Rússia, segons el cens del 2021 tenia 60.012 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Poropuntius huguenini

Poropuntius huguenini és una espècie de peix cipriniforme de la família dels ciprínids.

## Morfologia

Els mascles poden assolir els 46 cm de longitud total.

## Distribució geogràfica

Es troba a Àsia: Sumatra, la península de Malaca i a les conques dels rius Mekong (Laos i Tailàndia) i Chao Phraya.

## Referències

* 1 2 FishBase (anglès)
* ↑ Taki, Y., 1974. Fishes of the Lao Mekong Basin. United States Agency for International Development Mission to Laos Agriculture Division. 231 p.
* ↑ Taki, Y., 1974. Fishes of the Lao Mekong Basin. United States Agency for International Development Mission to Laos Agriculture Division. 232 p.
* ↑ Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Potència òptica

En òptica es denomina potència, potència òptica, potència de refracció o convergència a la magnitud física que mesura la capacitat d'una lent o d'un mirall per fer convergir o divergir un feix de llum incident. La potència òptica és igual a l'invers de la distància focal de l'element, mesurada en metres: P = 1/f. Una potència òptica elevada correspon a una distància focal baixa. La potència és positiva per lents convergents i negativa per divergents. Sol mesurar-se en diòptries, unitat igual a l'invers del metre (m$^{-1}$).
La potència òptica s'empra freqüentment per caracteritzar lents en els camps de l'optometria i el disseny òptic. Quan dues o més lents primes es troben en contacte, la potència òptica del sistema complet es pot aproximar per la suma de les potències de cada lent.

## Referències

* ↑ Greivenkamp, John E. Field Guide to Geometrical Optics (en anglès). SPIE, 2004, p. 7. ISBN 0-8194-5294-7.

## Vegeu també

* Lent cilíndrica
# Potència radiada aparent

Potència radiada equivalent (en anglès ERP/effective radiated power) és una definició estandarditzada per l'IEEE sobre la potència RF direccional transmesa per una teòrica antena dipol d'ona mitjana, de manera que aconseguim la mateixa potència que una antena determinada. Es similar a la PIRE, però en l'ERP l'antena que es pren com a referència no és l'antena isotròpica, sino el dipol de mitja ona. La fórmula per a calcular l'ERP :
    $PRA=P_{T}-L_{c}+G_{a}$
on $\scriptstyle PRA$ i $\scriptstyle P_{T}$ (potència del transmissor) són en dBm, les pèrdues del cable ($\scriptstyle L_{c}$) estan en dB, e el guany de l'antena ($\scriptstyle G_{a}$) s'expressa en dBd, relatius a l'antena dipolo de referència.
La relació amb l'altra mesura de potència radiada utilitzada, la PIRE és la sigüent:
    $PIRE=PRA+2,15dB$
ja que el dipol té un guany de 2,15 dB respecte l'antena isotròpica (considerant la direcció de màxima radiació).

## Vegeu també

* Potència isotròpica radiada equivalent

## Referències

* ↑ Venue, Alex Milne, RF. «What is ERP?» (en anglès). [Consulta: 23 gener 2017].
* ↑ «Pure ERP And EIRP Calculator». [Consulta: 23 gener 2017].
* ↑ listed, n4ujw and others as. «EFFECTIVE RADIATED POWER - ERP- CHART». [Consulta: 23 gener 2017].
# Portada/article agost 21
## La fi del món

La fi del món (Doomsday en l'original anglès) és el tretzè i últim episodi de la denominada "Sèrie 2" de la segona etapa de la sèrie de televisió de ciència-ficció britànica Doctor Who. Va ser emès originalment el 8 de juliol del 2006 i és el desenllaç d'una duologia; la primera part, Exèrcit de fantasmes, va ser emesa l'1 de juliol del mateix any. La duologia presenta els dàleks, considerats extints després dels esdeveniments de l'episodi final de la sèrie del 2005; i els ciberhumans, que havien aparegut a El ressorgiment dels ciberhumans i L'edat de l'acer. Ambdues espècies havien arribat inesperadament a la Terra al final d'Exèrcit de fantasmes.
El concepte de l'aparició conjunta dels ciberhumans i els dàleks va ser proposat per primer cop el 1967, però va ser vetat per Terry Nation, el creador dels dàleks.